**Ministru kabineta noteikumu projekta „Grozījumi Ministru kabineta 2013. gada 10. septembra noteikumos Nr. 768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2013. gada 10. septembra noteikumos Nr. 768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība”” (turpmāk – noteikumu projekts) sagatavots, lai samazinātu administratīvo slogu veterinārmedicīniskās prakses iestādēm un Pārtikas un veterinārajam dienestam (turpmāk – dienests), kā arī noteiktu skaidrākas prasības veterinārmedicīniskās prakses iestādes reģistrācijai un reģistrētās informācijas izmaiņu izdarīšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Veterinārmedicīnas likuma 57.panta otrā daļa.2. Zemkopības ministrija iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 10. septembra noteikumi Nr. 768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība” (turpmāk – noteikumi Nr.768), kas nosaka kārtību, kādā veterinārmedicīniskā pakalpojuma sniedzējus un veterinārmedicīniskās prakses iestādes reģistrē dienesta uzraudzības objektu reģistrā, veic to pirmsreģistrācijas pārbaudi, kā arī veic izmaiņas to reģistrācijas dokumentācijā, kā arī anulē un atjauno to reģistrāciju.Noteikumu projekts ir izstrādāts, lai noteikumos Nr.768 veiktu šādus grozījumus:1) sākotnēji, izstrādājot noteikumus Nr.768, bija plānots, ka Latvijas Veterinārārstu biedrība tuvākajā laikā izstrādās labas veterinārmedicīniskās prakses vadlīnijas. Tomēr tās nav izstrādātas un nav zināms, kad tas varētu notikt. Nav lietderīgi noteikumos Nr.768 uzturēt prasību, kuru nav iespējams izpildīt, kā arī dienestam pārbaudīt, tādēļ 9.1. apakšpunktā noteiktā prasība jāsvītro (noteikumu projekta 1.punkts);2) izstrādājot noteikumus Nr.768 bija svarīgi, lai izslēgtu vai ierobežotu ambulatoro un stacionāro veterinārmedicīnisko prakses iestāžu ierīkošanu lielveikalos vai līdzīgas nozīmes ēkās, kas bija saistīts ar infekcijas slimību ierobežošanu un apkarošanu. Šajā laikā biodrošības prasības vēl nebija izstrādātas nedz Eiropas Savienības līmenī, nedz Latvijā. Kopš š.g. 21.aprīļa ir jāpiemēro Eiropas Parlamenta un Padomes 2016. gada 9. marta regula (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”), tāpat pamatprasības par biodrošības pasākumu ievērošanu un īstenošanu ir noteiktas Veterinārmedicīnas likumā, kā arī normatīvajos aktos par biodrošību un ziņojamām, reģistrējamām un valsts uzraudzībā esošām dzīvnieku infekcijas slimībām.Tāpat šo gadu laikā ir mainījusies gan veterinārārstu, gan dzīvnieku īpašnieku, gan sabiedrības izpratne kopumā par biodrošību, kā arī attieksme pret mīļdzīvnieku klātbūtni veikalos. Tāpat ir mainījusies izpratne par veterinārmedicīniskā pakalpojuma pieejamību un sniegšanu, kā arī ir apgūtas zināšanas un prasmes kā organizēt dzīvnieku plūsmu veterinārmedicīniskās prakses iestādēs atbilstoši biodrošības nosacījumiem. Lai izpildītu normatīvā regulējuma prasības, veterinārmedicīniskās prakses iestādēm rodas papildus administratīvie un būvniecības izdevumi pārprojektējot, saskaņojot un ierīkojot ēkās papildus durvis. Ir ēkas, kurās papildus durvis fiziski nav iespējams ievietot bez ēkas pilnīgas pārbūves. Tā kā minētās prasības uzdevums ir paveikts ar izglītojošiem pasākumiem un biodrošības prasību paaugstināšanu, tad atsevišķu durvju ierīkošanas prasība veterinārmedicīniskās prakses iestādēs ir kļuvusi mazsvarīga un zaudējusi savu aktualitāti. Līdz ar to prasība, kas uzliek nelietderīgu slogu veterinārmedicīniskās prakses iestādēm, jāsvītro no noteikumiem (noteikumu projekta 2.punkts);3) pamatojoties uz Ministru kabineta 2014.gada 2.septembra sēdē nolemto (protokola Nr.46 32.§), tika veikti grozījumi noteikumos Nr.768, nosakot ka dienests veterinārmedicīniskās prakses ambulatorajām un stacionārajām iestādēm pārbauda faktus par ēkas nodošanu ekspluatācijā un būvju un telpu grupu atbilstību reģistrētajam lietošanas veidam. Tāpat tika noteikts pārejas periods, kura laikā visām veterinārmedicīniskās prakses iestādēm būtu jāatbilst būvniecības jomu reglamentējošajiem normatīvajiem aktiem.Lai dienests varētu veikt minētās informācijas pārbaudi, tam tika piešķirta piekļuva Valsts zemes dienesta informācijas sistēmai [www.kadastrs.lv](http://www.kadastrs.lv) Tomēr, veicot minēto informācijas pārbaudi, dienests ir konstatējis, ka informāciju par ēkas nodošanu ekspluatācijā nav iespējams pārbaudīt visām ēkām, kā arī bieži vien informācijas sistēmā iekļautā informācija par ēku nodošanu ekspluatācijā ir nepilnīga vai neatbilstoša.Gan Zemkopības ministrija, gan dienests ir saņēmis sūdzības no veterinārmedicīniskās prakses iestādēm par datu neatbilstību attiecībā uz informāciju par ēku nodošanu ekspluatācijā, kas rada milzīgu administratīvo slogu un papildus izmaksas gan dienestam, gan veterinārmedicīniskās prakses iestāžu īpašniekiem, lai noskaidrotu iemeslus nepilnīgai informācijai [www.kadastrs.lv](http://www.kadastrs.lv) datos. Dienesta kompetence neietver iespēju veikt izmaiņas minētajā informācijas sistēmā, kā arī Valsts zemes dienests neveic izmaiņas datu bāzē, tikai izsniedz maksas izziņas par ēkas nodošanas ekspluatācijā faktu. Šāda situācija var novest pie tā, ka pēc 2021.gada 31.decembra dienests būs spiests pieņemt lēmumu par šādu iestāžu slēgšanu, lai gan to ēkas/būves būs nodotas ekspluatācijā un lietošanas veids būs atbilstošs.Tādēļ, lai neradītu lieku administratīvo slogu, dienests turpmāk pārbaudīs tikai ēkas vai telpu grupas lietošanas veida atbilstību paredzamajai funkcijai un prasība par dienesta pārbaudi attiecībā uz ēku nodošanu ekspluatācijā jāsvītro no noteikumiem Nr.768 (noteikumu projekta 3., 4., 8. un 9.punkts);4) veterinārmedicīniskās prakses iestādes ir fiziskas vai juridiskas personas, kas veic saimniecisko darbību, līdz ar to dienests var reģistrēt tikai tās veterinārmedicīniskās prakses iestādes, kas savu darbību ir reģistrējušās Uzņēmuma reģistrā vai Valsts ieņēmumu dienestā. Lai padarītu noteikumu normas skaidrākas un mazinātu lieku administratīvo slogu dienestam, uzkrājot iesniegumus, kas nevar tikt tālāk virzīti, ir nepieciešams noteikumus papildināt ar prasību, kas nosaka, ka veterinārmedicīniskās prakses iestādes pirms iesniedz iesniegumu dienestā reģistrējas Uzņēmumu reģistrā vai Valsts ieņēmumu dienestā, jo tikai šādā gadījumā tās iegūst tiesības veikt komercdarbību. Tiesības veikt komercdarbību Latvijā ir tikai tad, kad reģistrācija Uzņēmumu reģistrā vai Valsts ieņēmumu dienestā ir aktīva (noteikumu projekta 4.punkts, 7.punkts (attiecībā uz noteikumu Nr.768 36.3. apakšpunktu));5) dienests reģistrē izmaiņas uzraudzības objektu reģistrā esošajā informācijā uzreiz, kad veterinārmedicīniskās prakses iestāde vai veterinārmedicīniskā pakalpojuma sniedzējs iesniedz iesniegumu par attiecīgajām izmaiņām. Tomēr, lai reģistrētu tādas būtiskas izmaiņas kā pārbūvi vai veterinārmedicīniskās prakses uzsākšanu citās telpās, dienestam ir jāveic fiziskā kontrole iestādē, lai pārliecinātos, ka telpas atbilst noteikumu prasībām. Līdz ar to ir nepieciešams noteikumos Nr.768 noteikt termiņus, kādos veterinārmedicīniskās prakses iestādēm ir jāiesniedz iesniegums gadījumā, ja pārplāno telpas vai pārceļas uz citām telpām (noteikumu projekta 5.punkts un 7.punkts (attiecībā uz noteikumu Nr.768 35.punktu));6) ja veterinārmedicīniskās prakses iestāde plāno izbeigt savu darbību, ir nepieciešams par šo lēmumu savlaicīgi paziņot dienestam. Ņemot vērā, ka veterinārmedicīniskās prakses iestādes ir iesaistītas zāļu apritē, t.sk. veterināro zaļu un narkotisko un psihotropo zāļu apritē, savlaicīga informācijas saņemšana ir nepieciešama dienestam, lai veiktu pilnvērtīgu zāļu aprites uzraudzību, pamatojoties uz normatīvajiem aktiem par zāļu, veterināro zāļu, kā arī narkotisko un psihotropo vielu un zāļu apriti. Lietderīgi šo termiņu noteikts piecas darbdienas pirms darbības izbeigšanas, lai gadījumos, kad tiek izmantoti pasta pakalpojumi, vēstule tiktu nogādāta dienestā savlaicīgi (noteikumu projekta 6.punkts);7) dienests ir kompetentā iestāde, kas Latvijā uzrauga un kontrolē fiziskas un juridiskas personas, lai nodrošinātu patērētājiem nekaitīgas un drošas pārtikas, dzīvnieku barības, dzīvnieku izcelsmes blakusproduktu (kas nav derīgi cilvēku patēriņam) un veterināro zāļu kvalificētu un efektīvu valsts uzraudzību un kontroli, kā arī dzīvnieku veselības un labturības, ciltsdarba, nepārtikas preču drošuma un fitosanitāro robežkontroles prasību ievērošanu. Lai veiktu minētās funkcijas ir jāplāno resursi, lai aptvertu visus uzraudzības objektus, pamatojoties uz riska izvērtējumu un labu valsts pārvaldības praksi. Lai nebūtu lieki jātērē dienesta un valsts resursi, ir efektīvi jāplāno ikgadējās uzraudzības vizītes. Ņemot vērā, ka veterinārmedicīniskās prakses iestādes mēdz beigt darbību, nepaziņojot to dienestam, nepieciešams papildināt noteikumus ar nosacījumu, ka gadījumos, kad dienests konstatē, ka veterinārmedicīniskās prakses iestāde ir beigusi darbību, dienestam ir tiesības pieņemt lēmumu anulēt veterinārmedicīniskās prakses iestādes reģistrāciju un veterinārmedicīniskās prakses iestādi izslēgt no dienesta uzraudzības objektu reģistra bez īpašnieka iesnieguma (noteikumu projekta 7.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz veterinārmedicīniskās prakses iestādēm, veterinārmedicīniskā pakalpojuma sniedzējiem un dienestu. Patlaban ir reģistrētas 562 veterinārmedicīniskās prakses iestādes, no kurām 187 ir ambulatorās un stacionārās veterinārmedicīniskās prakses iestādes un 924 veterinārmedicīniskā pakalpojuma sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina līdzšinējo administratīvo procedūru. Noteikumu projekts neuzliek papildu administratīvo slogu veterinārmedicīniskā pakalpojuma sniedzējiem un veterinārmedicīniskās prakses iestādēm, jo neparedz papildu informācijas sniegšanas vai uzglabāšanas pienākumus. Noteikumu projekts nosaka skaidrāku esošo kārtību un termiņus informācijas saņemšanai. Noteikumu projekta normas nerada negatīvu ietekmi uz uzņēmējdarbības vidi, konkurenci, vidi, veselību un nevalstiskajām organizācijām.Noteikumu projekts paredz samazināt izdevumus par atsevišķu durvju ierīkošanu ēkās, kā arī samazināt slogu, saskaņojot informāciju ar Valsts zemes dienestu par ēku nodošanu ekspluatācijā.  |
| 3. | Administratīvo izmaksu monetārs novērtējums | Pēc dienesta datiem deviņām iestādēm ir atbilstošs lietošanas veids, bet informācija par ēku nodošanu ekspluatācijā nav pieejama. 1. Izziņa no Valsts zemes dienesta maksā 18,50 *euro*.

9 x 18,50 *euro* = 166,50 *euro*1. Laiks izziņas pieprasīšanai un nosūtīšanai dienestam:

Pēc Centrālās statistikas pārvaldes datiem vidējā alga valstī 2020.gadā bija 1143,00 *euro* jeb vidēji 51,95 *euro* dienā. Pieņemot, ka informācijas pieprasīšana no Valsts zemes dienesta un iesniegšana dienestā varētu aizņemt pilnu darba dienu, tad izmaksas ir: 467,55 *euro*Kopējās izmaksas, kas tiek samazinātas ar noteikuma projekta spēkā stāšanos, ja neprasa ēkas nodošanas ekspluatācijā faktu atbilstības pierādīšanu ir: 634,05 *euro*. |
| 4. | Atbilstības izmaksu monetārs novērtējums | Atsevišķu durvju pieprasīšana veterinārmedicīniskās prakses iestādē:Pēc dienesta datiem gadā vidēji vienai līdz divām iestādēm, kas reģistrējas no jauna, būtu nepieciešams veikt pārbūvi un ievietot otras durvis.Durvju cena – aptuveni 1000,00 *euro*Projekta saskaņošana – aptuveni 2000,00 *euro*Kopējās izmaksas, kas tiek samazinātas gadā, ja neprasa atsevišķas durvis: 2 x 3000,00 *euro* = 6000,00 *euro* |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sagatavojot un publicējot paziņojumu par sabiedrības līdzdalību un dodot iespēju rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts publicēts Zemkopības ministrijas tīmekļvietnē www.zm.gov.lv un Ministru kabineta tīmekļvietnes sadaļā “Sabiedrības līdzdalība” no 2021. gada 2. līdz 15.jūlijam.Projekts saskaņots ar biedrībām “Lauksaimnieku organizāciju sadarbības padome”, “Zemnieku Saeima” un biedrību “Latvijas Veterinārārstu biedrība”. Biedrība “Latvijas Veterinārārstu biedrība” ir noteikumu projekta mērķgrupa. |
| 3. | Sabiedrības līdzdalības rezultāti | Biedrības atbalsta projekta tālāku virzību bez iebildumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav |

Zemkopības ministrs K. Gerhards

Kārkliņa 67027638

baiba.karklina@zm.gov.lv